
Euroopa Parlament,
–	võttes arvesse Euroopa Liidu toimimise lepingu artikli 286 lõiget 2, mille alusel nõukogu konsulteeris Euroopa Parlamendiga (C10‑0123/2024),
–	võttes arvesse kodukorra artiklit 133,
–	võttes arvesse eelarvekontrollikomisjoni raportit (A10-0018/2024),
A.	arvestades, et 9. oktoobri 2024. aasta kirjas konsulteeris nõukogu Euroopa Parlamendiga Iliana Ivanova kontrollikoja liikmeks nimetamise küsimuses;
B.	arvestades, et eelarvekontrollikomisjon hindas Iliana Ivanova kvalifikatsiooni, pidades eelkõige silmas Euroopa Liidu toimimise lepingu artikli 286 lõikes 1 esitatud tingimusi; arvestades, et selle hindamise käigus sai parlamendikomisjon Iliana Ivanovalt elulookirjelduse ning vastused talle saadetud kirjalikule küsimustikule;
C.	arvestades, et seejärel korraldas parlamendikomisjon 21. novembril 2024. aastal Iliana Ivanova kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
1.	toetab nõukogu ettepanekut nimetada Iliana Ivanova kontrollikoja liikmeks;
2.	teeb presidendile ülesandeks edastada käesolev otsus nõukogule ja teavitamise eesmärgil kontrollikojale ning Euroopa Liidu muudele institutsioonidele ja liikmesriikide kontrolliasutustele.

